CELEX: 32010R0891
Language: hu
Date: 2010-10-08 00:00:00
Title: A Bizottság 891/2010/EU rendelete ( 2010. október 8. ) a 6-fitáznak a hízópulykák takarmányadalékaként való új felhasználásának engedélyezéséről (az engedély jogosultja: Roal Oy)  EGT-vonatkozású szöveg

9.10.2010   
            
            
               HU
            
            
               Az Európai Unió Hivatalos Lapja
            
            
               L 266/4
            
         A BIZOTTSÁG 891/2010/EU RENDELETE
   (2010. október 8.)
   a 6-fitáznak a hízópulykák takarmányadalékaként való új felhasználásának engedélyezéséről (az engedély jogosultja: Roal Oy)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikke (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyag” kategóriába sorolandó, a Trichoderma reesei (CBS 122001) által termelt 6-fitáz (EC 3.1.3.26) enzimkészítmény pulykák takarmányadalékaként való új felhasználásának engedélyezésére vonatkozik.
            
         
               (4)
            
            
               A 6-fitáz (EC 3.1.3.26) használatát a hízópulykákon kívüli hízóbaromfi és tenyészbaromfi, a tojótyúkok, valamint a kocákon kívüli sertések esetében a 277/2010/EU bizottsági rendelet (2) engedélyezi.
            
         
               (5)
            
            
               A kérelem alátámasztására új adatokat nyújtottak be. Az Európai Élelmiszerbiztonsági Hatóság (a továbbiakban: Hatóság) 2010. március 10-i véleményében (3) megállapította, hogy a javasolt felhasználási körülmények között a Trichoderma reesei által termelt 6-fitáz (EC 3.1.3.26) nincs káros hatással sem az állati vagy emberi egészségre, sem a környezetre, és a készítmény javíthatja az állatok hozamát. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. Emellett ellenőrizte az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalék vizsgálatakor alkalmazott analitikai módszerről szóló jelentést is.
            
         
               (6)
            
            
               A 6-fitáz (EC 3.1.3.26) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott feltételek mellett a mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként való használata engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. október 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 86., 2010.4.1., 13. o.
   
      (3)  The EFSA Journal 2010; 8(3):1553.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy-kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a12
               
               
                  Roal Oy
               
               
                  6-fitáz
                  EC 3.1.3.26
               
               
                  
                               
                           
                           
                              
                                 Az adalék összetétele
                              
                              
                                 Trichoderma reesei (CBS 122001) által termelt 6-fitáz (EC 3.1.3.26) készítmény (CBS 122001) amelynek minimális aktivitása:
                              
                                           
                                       
                                       
                                          40 000 PPU (1)/g szilárd formában
                                       
                                    
                                           
                                       
                                       
                                          10 000 PPU/g folyékony formában
                                       
                                    
                        
                               
                           
                           
                              
                                 A hatóanyag jellemzése
                              
                              
                                 Trichoderma reesei (CBS 122001) által termelt 6-fitáz (EC 3.1.3.26) készítmény
                           
                        
                               
                           
                           
                              
                                 Analitikai módszer
                                  (2)
                              
                              Kolorimetriás módszer, amely a 6-fitáz aktivitását számszerűsíti: a nátrium-fitátból felszabadított szervetlen foszfátot méri azáltal, hogy elemzi egy foszfor-molibdát komplex csökkenése nyomán kialakult színt.
                           
                        
               
                  Turkeys
               
               
                  —
               
               
                  250 PPU
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Ajánlott maximális adag a pulykáknak szánt teljes értékű takarmány egy kilogrammjára vonatkoztatva: 1 000 PPU.
                           
                        
                              3.
                           
                           
                              Több mint 0,23 % fitin-kötésben lévő foszfort tartalmazó takarmányban való alkalmazásra.
                           
                        
                              4.
                           
                           
                              Biztonsági okokból használatkor védőmaszk, védőszemüveg és kesztyű viselése kötelező.
                           
                        
               
                  2020. október 29.
               
            
         (1)  1 PPU az az enzimmennyiség, amely percenként 1 mikromol szervetlen foszfátot szabadít fel nátrium-fitátból 5,0 pH mellett és 37 °C-on.
      
         (2)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives